Na temelju članka 55. Statuta Koprivničko-križevačke županije („Službeni glasnik Koprivničko-križevačke županije” broj 7/13, 14/13, 9/15, 11/15-pročišćeni tekst, 2/18, 3/18-pročišćeni tekst, 4/20, 25/20, 3/21 4/21-pročišćeni tekst) i članka 4. Odluke o stipendiranju studenata s područja Koprivničko-križevačke županije („Službeni glasnik Koprivničko-križevačke županije“ broj 13/16, 15/18, 13/20 i 20/20), Župan Koprivničko-križevačke županije dana 17. rujna 2021. donosi

**O D L U K U**

**o broju, visini i roku isplate stipendija za studente**

**s područja Koprivničko-križevačke županije za akademsku godinu 2021./2022.**

 Za akademsku godinu 2021./2022. iz sredstava Proračuna Koprivničko-križevačke županije dodijelit će se 80 (slovima: osamdeset) stipendija.

 Stipendije u visini 700,00 (slovima: sedamsto) kuna mjesečno studentima se isplaćuju od 1. listopada 2021. godine do 30. rujna 2022. godine.

Donošenjem ove Odluke prestaje važiti Odluka o broju, visini i roku isplate stipendija za studente s područja Koprivničko-križevačke županije za akademsku godinu 2020./2021. („Službeni glasnik Koprivničko-križevačke županije“ broj 21/20 i 27/20).

 Ova Odluka stupa na snagu danom donošenja, a objavit će se u „Službenom glasniku Koprivničko-križevačke županije“.

 Ž U P A N

 KOPRIVNIČKO-KRIŽEVAČKE ŽUPANIJE

KLASA: 604-02/20-01/13

URBROJ: 2137/1-07/08-21-1

Koprivnica, 17. rujna 2021.

 Ž U P A N

 Darko Koren, ing. građ., v.r.